Број: 404-02-13/2025-02/04

Датум: 14. мај 2025. године

**ПОЗИВ ЗА ДОСТАВЉАЊЕ ПОНУДА**

За пружање консултантских услуга у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат:

**Консултант за развој кратког програма студија за андрагошке асистенте
(подршка за имплементацију)**

Канцеларија за дуално образовање и Национални оквир квалификација добила је донацију Швајцарске Конфедерације преко Швајцарске агенције за развој и сарадњу (СДЦ) за реализацију пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији” за период од 2. децембра 2022. године до 30. септембра 2026. године. За пружање подршке Канцеларији у имплементацији пројекта биће ангажован тим консултаната који ће реализовати активности предвиђене пројектним задатком, међу којима је и консултант за развој кратког програма студија за андрагошек асистенте (КПС) (развој елабората).

1. **Циљеви ангажовања**

Од ангажованог консултанта се очекује подршка имплементацији пројектних активности у складу са пројектним задатком, како би се омогућило ефикасно достизање планираних пројектних резултата и исхода.

1. **Контекст задатка**

Циљ пројекта је да пружи подршку за даљи развој ефикасног и транспарентног система који омогућава сарадњу између образовних институција и света рада. У складу са тим, очекивани исходи Пројекта су следећи:

1. Унапређен систем дуалног образовања, које омогућава лакши прелазак са образовања на запослење,
2. Унапређена ефикасност и транспарентност образовног система кроз дигитализацију процеса и процедура,
3. Унапређен систем НОКС-а у контексту целоживотног учења.

Када је реч о унапређењу система НОКС-а у контексту целоживотног учења, пројектне активности су, између осталог, усмерене и на имплементацију политика НОКС-а у систем високог образовања. Препознајући потребу за диверсификацијом програма у високом образовању (кроз развој кратких циклуса и кратких програма студија), али и потребе подсистема образовања одраслих за стручним кадром, Канцеларија ће, у оквиру пројекта, подржати развој и почетак реализације кратког програма студија за образовање андрагошких асистената, с обзиром на то да је великом броју школа које реализују или се у укључују у реализацију програма функционалног основног образовања одраслих потребан кадар са вештинама које се могу стећи кроз овакав програм.

**Задаци Консултанта**

У оквиру Пројектног задатка очекује се реализација следећих активности:

1. Припрема предлога контроле квалитета код КПС укључујући и пратећи акт;
2. Припрема методологије и модалитета рада на реализацији КПС укључујући и пратећи акт;
3. Припрема спецификације трошкова релевантних за утврђивање висине школарине, укључујући и пратећи акт;
4. Израда критеријума за селекцију и упис полазника у КПС;
5. Припрема предлога уговора о сарадњи ВШУ и послодавца;
6. Припрема методологије за тестирање и рангирање полазника КПС;
7. Припрема елемената уговора о похађању КПС;
8. Припремљен модел конкурса за упис полазника;
9. Припрема смерница за организацију стручне праксе на пословима за које се полазник КПС образује;
10. Припрема предлога вођења андрагошке евиденције о реализованом КПС и издатим сертификатима.

**4. Заинтересовани консултант треба да испуњава следеће услове**

Квалификације и вештине:

* Високо образовање – докторат у области андрагогије, педагогије или сродних области (ниво 8 НОКС-а/EOK-a)
* Познавање законодавног и институционалног оквира система образовања, укључујући разумевање основних принципа, политика и пракси у високом образовању и образовању одраслих

Професионално искуство:

* Најмање десет (10) година професионалног искуства у области високог образовања, укључујући искуство у развоју и акредитацији студијских програма

Специфично професионално искуство:

* Искуство у припреми документације за акредитацију студијских програма (предност ће имати кандидати који имају искуства у координацији и организацији поступка акредитације студијског програма и/или програма образовања одраслих)
* Познавање националног оквира квалификација и стандарда квалитета у систему високог образовања (предност ће имати кандидати који имају искуство у развоју и/или евалуацији студијских програма у складу са европским политикама система осигурања квалитета)
* Искуство на пројектима финансираним из међународних фондова биће сматрано за предност.

Наручилац задржава право да у случају потребе у поступку избора консултанта, од кандидата тражи одређену документацију на увид, као потврду наводима из биографије.

**5. Трајање ангажмана**

Ангажман ће се спроводити у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а кандидат који буде изабран биће ангажован у периоду од 02. јуна до 31. децембра 2025. године.

1. **Избор кандидата**

Избор консултанта ће се вршити на основу квалификација за реализацију радног задатка, у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”.

**Заинтересовани кандидати своје понуде треба да пошаљу најкасније до 28.05.2025. године до 12:00 часова на електронску адресу** **kancelarija@dualnok.gov.rs**са назнаком „ПОНУДА за пружање услуга консултанта за развој кратког програма студија за андрагошке асистенте (подршка за имплементацију)”.

**Понуда треба да садржи биографију са детаљним информацијама о искуству понуђача консултантских услуга и финансијску понуду[[1]](#footnote-1) за реализацију пројектних активности у динарима (бруто)**.

Детаљније информације о предвиђеним активностима и условима ангажовања дате су у Пројектном задатку. За додатне информације можете се обратити у писаној форми на електронску адресу: kancelarija@dualnok.gov.rs.

**ФИНАНСИЈСКА ПОНУДА**

у оквиру пројектног задатка: Развој кратког програма студија за андрагошке асистенте (подршка за имплементацију)

|  |  |  |
| --- | --- | --- |
| **Бр.**  | Активности | **Понуђена бруто цена** |
| 1.  | Припремљен предлог контроле квалитета код КПС, укључујући и пратећи актРазвијена методологија и модалитети рада на реализацији КПС, укључујући и пратећи актПрипремљена спецификација трошкова релевантних за утврђивање висине школарине, укључујући и пратећи акт Израђени критеријуми за селекцију и упис полазника у КПС | РСД |
|  | Припремљен модел уговора о сарадњи ВШУ и послодавцаПрипремљена методологија за тестирање и рангирање полазника КПС | РСД |
|  | Припремљени елементи уговора о похађању КПСПрипремљен модел конкурса за упис полазникаПрипремљене смернице за организацију стручне праксе на пословима за које се полазник КПС образује;Припремљен предлог вођења андрагошке евиденције о реализованом КПС и издатим сертификатима | РСД |
|  | **Укупно** | **РСД** |

Укупна вредност понуде је: \_\_\_\_\_\_\_\_\_\_\_\_ РСД бруто.

У финансијску понуду су укључени сви пратећи трошкови у вези са реализацијом Пројектног задатка.

Датум: \_\_\_\_\_\_\_\_\_\_\_\_\_\_\_\_\_

 Потпис

1. Према обрасцу у прилогу [↑](#footnote-ref-1)